b'\n_START_ARTICLE_\nAntiaritmik\n_START_PARAGRAPH_\n\xc3\x81ntiar\xc3\xadtmik je zdravilo ali u\xc4\x8dinkovina, ki se uporablja za zdravljenje sr\xc4\x8dnih aritmij, kot so atrijska fibrilacija, atrijsko plapolanje, ventrikularna tahikardija in ventrikularna fibrilacija._NEWLINE_V skupino antiaritmikov spadajo raznovrstna zdravila z razli\xc4\x8dnimi mehanizmi delovanja, kar ote\xc5\xbeuje njihovo razvr\xc5\xa1\xc4\x8danje. Pogosto se uporablja t. i. Singh-Vaughan-Williamsova razvrstitev v pet razredov glede na splo\xc5\xa1ni u\xc4\x8dinek u\xc4\x8dinkovin.'